b'\n_START_ARTICLE_\nAntoine de Saint-Exup\xc3\xa9ry\n_START_PARAGRAPH_\nAntoine Marie Roger de Saint-Exup\xc3\xa9ry [antu\'an mar\'i ro\xc5\xbe\'e(r) d\xc3\xb6 s\xc3\xa4\xc3\xa4(n)teks\xc3\xbcper\'i] (29. juunil 1900, Lyon, Prantsusmaa \xe2\x80\x93 31. juuli 1944) oli prantsuse kirjanik ja lendur._NEWLINE_Ta sai maailmakuulsaks oma romaanilaadsete jutustuste ja m\xc3\xb5tisklustega. T\xc3\xa4htsamad neist: "L\xc3\xb5unapost" (1928), "\xc3\x96ine lend" (1931), "Tuul, liiv ja t\xc3\xa4hed" (1939), "Lend Arrasse" (1942). Aasta enne surma kirjutas ta kujunditerohke muinasjutu "V\xc3\xa4ike prints" (1944). _NEWLINE_Tema teiste raamatute hulka kuuluvad m\xc3\xb5tiskluste kogu "Liivade tarkus" (avaldatud postuumselt 1948. aastal) ning kaks raamatut lennundusest. _NEWLINE_Saint-Exup\xc3\xa9ry teosed tuginevad peaaegu alati autori elukogemustele ja on lahutamatult seotud kirjaniku t\xc3\xb5elise kire ja kutsumusega \xe2\x80\x93 lendamisega. _NEWLINE_Ta hukkus, kui ta lennuk luurelennul merre kukkus. M\xc3\xa4rtsis 2008 v\xc3\xa4itis 88-aastane endine Saksa \xc3\xb5huj\xc3\xb5udude (Luftwaffe) lendur Horst Rippert end allatulistajaks.  _NEWLINE_Saint-Exup\xc3\xa9ry j\xc3\xa4rgi on nimetatud Lyoni rahvusvaheline lennujaam ja asteroid 2578 Saint-Exup\xc3\xa9ry. V\xc3\xa4ikese printsi j\xc3\xa4rgi on nime saanud asteroidikuu Petit-Prince.'